Tana Abang, Jakarta Pusat

jmpl|250px|Kantor kecamatan Tana Abang
jmpl|250px|Orèng lako bhâtèk cap è Tana Abang (foto èkala' antara taon 1910 bân 1930)

Tana Abang èngghi panèka sala sèttong kecamatan è wilayah Kottha Administrasi Jakarta Pusat, provinsi D.K.I Jakarta, Inḍonesia. loas wilayah kecamatan Tana Abang sakètar 9,30 km² bân aghâḍuwi penduduk sè bânnya'na 147.788 jiwa è taon 2019, kalabân 74.450 jiwa orèng lakè' bân 73.338 jiwa orèng binè'. 

Asma
Sala sèttong tèori asalla asma Tana Abang panèka parappa'na pasukan Mataram nyerrang è lao' Batavia è taon 1628 bân adhâddhiyâghi kawasan sè samangkèn èsambhât Tana Abang mènangka pangkalan karana kabâḍâânna sè aropa tana bukit kalabân bhâlumbhâng bân kalè Krukut è sakètarra. bârnana tana sè abâk mèra adhâddiyaghi pasukan kasebbhut nyambhât "tana abang" sè ka'dimma lèma abang ḍâlem bhâsa jhâbâ artèna mèra.

Wilayah Administrasi
Kecamatan Tana Abang aghâḍuwi 7 kelurahan, èngghi panèka;
 Bendungan Hilir, Tana Abang kalabân kode pos 10210
 Karèt Tèngsin, Tana Abang kalabân kode pos 10220
Kebbhun Malatè,  Tana Abang kalabân kode pos 10230
Kebbhun Kacang,  Tana Abang kalabân kode pos 10240
Kampong Bali,  Tana Abang kalabân kode pos 10250
Petamburan,  Tana Abang kalabân kode pos 10260
Gelora,  Tana Abang kalabân kode pos 10270

Demografi
È taon 2021, penduduk kecamatan Tana Abang sabânnya' 182.665 jiwa, kalabân kapadatan 18.032 jiwa/km². Mènangka bâgiân ḍâri wilayah ibu kottha naghârâ Inḍonesia, kecamatan Tana Abang èkennangè cem-macem etnis. Warga asli panèka suku Betawi, anangèng bânnya' penduduk sè asalla ḍâri suku laèn akadhiyâ Jhâbâ, Sunda, Banten, Batak, Minangkabau, Tionghoa, bân salaènna.

Adhâsar aghâma sè èanut, Badan Pusat Statistik kottha Jakarta pusat nyatet, pemeluk aghâma è kecamatan Tana Abang panèka Islam 82,26%, Kekristenan 16,85% (Protestan 11,06% bân Katolik 5,79%), sabâgiyân aghâma Hindu 0,61% bân Buddha 0,28%. Sarana kennengan ibâḍâ è Tana Abang, bâḍâ 98 masjid, 81 musalla, 12 gârèja Protestan, 8 gârèja Katolik, 2 vihara bân 1 pura. 

Transportasi
BRT Transjakarta: Koridor 1 bân 9
MRT Jakarta: Lin ḍâjâ-laok è stasiun Senayan kantos Dukuh Attas
KAI Commuter: Commuter Line Basoeta, Cikarang, bân Rangkasbitung è stasiun Karet, Sudirman Anyar, Palmèra, bân Tana Abang

Sombher